Feb 06,2017
మళ్ళీ సైకిల్‌ రోజులు
సూపర్‌ బైకులు,స్టైలిష్‌ బైకులు రోడ్లపై రయ్యిమంటూ దూసుకొచ్చే రోజులివి.అయితే ఒకప్పుడు సైకిల్‌ను విరివిగా వాడితే.. ఇప్పటికీ పేదలు సైకిల్‌ తొక్కుకుంటూ రోడ్లపై తారసపడుతుంటారు.
నవతెలంగాణ- వాణిజ్య విభాగం
విపరీతంగా పెరిగిపోతున్న కాలుష్యానికి కారణమైన వాహనాలను వదిలిపెట్టి సైకిళ్లు నడపాలని పర్యావరణ వేత్తలు కోరుతూనే ఉన్నారు. కానీ లగ్జరీ అలవాటు పడ్డ శరీరాలు మాత్రం పర్యావరణ వేత్తల హెచ్చరికలను పెడచెవిన పెడుతున్నారు. అయితే కొందరు సంపన్నులు మాత్రం తమ ఆరోగ్యక్షేమానికి తగినట్టు కాస్ట్‌లీ సైకిళ్లతో దర్శనమిస్తూ కనిపిస్తారు. వాస్తవానికి 1950 నుంచి 2007 ల మధ్య సైకిళ్ల అమ్మకాలు విపరీతంగా పెరిగాయి. అమాంతంగా నాలుగురెట్లు ఎగబకాయని సంస్థలు తెలిపాయి. అదే సమయంలో కార్ల విక్రయాలు మాత్రం కేవలం రెండు శాతం పెరిగాయని కంపెనీ ప్రతినిధులు చెప్పారు.అమెరికా ఎన్విరాన్‌మెంట్‌ అడ్వకేసీ గ్రూపు, ఎకనామిక్‌ పాలసీ ఇన్‌స్టిట్యూట్‌ సంయుక్తంగా ఓ నివేదికను సమర్పించాయి. పెరుగుతున్న ఇంధనధరలు,నాహనాల కారణంగా నగరాల్లో తిరిగి రోడ్లపైకి చేరుకుంటున్నాయని ఆ నివేదికలో ప్రస్తావించాయి. అలానే గత దశాబ్ద కాలంలో సైకిళ్ల తయారీలోనూ భారీ మార్పులు జరిగాయి. లైట్‌ వెయిట్‌ మెటరియల్స్‌, అడ్వాన్స్‌ సెఫ్టీ,కంఫర్ట్‌ ఫీచర్స్‌తో వినియోగదారుల ఆదరణ పొందాయి.
ఇప్పటికే పాశ్చాత్య దేశాల్లో సైకిళ్లను విరివిగా వినియోగించటానిక ఆసక్తిచూపుతున్నాయి. ఉద్యోగస్థులు సైకిళ్లపై తమ కార్యాలయాలకు చేరుకుంటున్నాయి. సైకిళ్లు వినియోగిస్తే ఆరోగ్యపరంగా ఎన్నో ప్రయోజనాలు ఉన్నాయని వైద్యులు కూడా చెబుతుంటారు. భవిష్యతులో సైకిళ్లు తిరిగే రోజులు వస్తాయన్న నమ్మకం కంపెనీ ప్రతినిధుల్లో వ్యక్తమవుతోంది.
బీఎస్‌జీ వుడ్‌ బీ డెమోక్రటిక్‌..ఫ్రాన్స్‌
ఫ్రాన్స్‌ దేశానికి చెందిన బైక్‌ తయారీసంస్థ బీఎస్‌జీ వుడ్‌ బి లైన్‌ సైకిళ్లను కంబ్యాక్‌ మెటల్‌తో తయారుచేశారు. దీని బరువు కేవలం 16 కిలోలు మాత్రమే. బరువులోనూ,చూడటానికి అందంగా ఉంటుంది. దీని ధర 4230 డాలర్లు (రూ.2.83లక్షలు)
పాషలే పారాబైక్‌..యూకే
బ్రిటిష్‌ కంపెనీ పాషలే కింగ్‌ జార్జ్‌ పేరుతో బిజినెస్‌ చేస్తున్నది. ఈ సైకిల్‌ లుక్‌ బ్రిటిష్‌ చారిత్రక ఆనవాళ్లు దర్శనమిస్తాయి. రెండో ప్రపంచ యుద్ధంలో ఎయిర్‌బేస్‌ బైస్కిల్‌ ను గుర్తుకుతెస్తుంది. దీని విలువ 900 డాలర్లు (రూ.60,300)
వాన్‌మూఫ్‌ ఎస్‌ సీరిస్‌..నెదర్లాండ్‌
ఎక్స్‌స్ట్రాడమ్‌ సంస్థ వాన్‌మూఫ్‌ ఎట్రాక్ట్‌ సైకిల్‌ గా గుర్తిస్తారు. దీని డిజైన్‌ లో ఢిపరెంట్‌ కనిపిస్తుంది.ఈ సైకిల్‌ విలువ 1048 డాలర్లు(రూ.70,126)
డాంకీ బైక్‌..యూకే
డాంకీ బైక్‌ సంస్థ తయారు చేసిన ఈ సైకిల్‌ నాన్‌ ట్రెడిషినల్‌గా కనిపిస్తుంది. లండన్‌ మ్యూజియంలో డిజైన్‌ ఆఫ్‌ ది ఇయర్‌గా నామినెట్‌ చేశారు. దీని విలువ 830 డాలర్లు(రూ.55,610)
విక్స్‌స్టీల్‌ అర్బన్‌ సైకిల్‌..ఎస్తోనియా
స్టీల్‌ ట్యూబ్‌తో తయారు చేసిన సైకిల్‌ ఇది. ఇందులో ఫ్రీ వీల్‌ రైలింగ్‌ ఉండటం వల్ల సులువుగా నడపవచ్చు. అయితే ఈ సైకిల్‌ ధర స్పెసిఫికేషన్‌ ఆధారంగా ఉంటుంది.
భారత్‌లోనూ
మనదేశంలో ప్రధానంగా హీరో,ఫైర్‌ ఫాక్స్‌,హెర్యూ ్కలస్‌,అట్లాస్‌,బీఎస్‌ఏ,ఎవన్‌,మోంత్రా,క్రాస్‌ సంస్థలు సైకిళ్లను తయారు చేస్తున్నాయి. చిన్నారులకు అవసరమైన కిడ్డి సైకిల్‌ సుమారు రెండు వేల నుంచి మొదలైతే..పలు మోడళ్లు లక్షల్లో పలుకుతు న్నాయి. పిండి కొట్టే రొట్టే అన్నట్టు స్తోమతను బట్టి భారతీయులు సైకిళ్లను వినియోగిస్తున్నారు.
మీ స్నేహితులకు రికమెండ్ చెయ్యండి